Document ID: 32006R1894

RÅDETS FORORDNING (EF) nr. 1894/2006
af 18. december 2006
om gennemførelse af aftalen i form af brevveksling mellem Det Europæiske Fællesskab og Brasilien om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til tiltrædelsen af Det Europæiske Fællesskab, der ændrer og supplerer bilag I til forordning (EØF) nr. 2658/87 om told- og statistiknomenklaturen og den fælles toldtarif
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 133,
under henvisning til forslag fra Kommissionen, og
ud fra følgende betragtninger:
(1)
Forordning (EØF) nr. 2658/87 (1) indfører en varenomenklatur, i det følgende benævnt »den kombinerede nomenklatur« eller »KN«, og fastsætter den fælles toldtarifs konventionelle toldsatser.
(2)
Ved afgørelse 2006/1894/EF (2) godkendte Rådet på Fællesskabets vegne aftalen i form af brevveksling mellem Det Europæiske Fællesskab og Brasilien om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til tiltrædelsen af Det Europæiske Fællesskab som afslutning på forhandlingerne i henhold til artikel XXIV, stk. 6, i GATT 1994.
(3)
Forordning (EØF) nr. 2658/87 bør derfor ændres og suppleres i overensstemmelse hermed -
UDSTEDT FØLGENDE FORORDNING:
Artikel 1
I bilag I (Den Kombinerede Nomenklatur) til forordning (EØF) nr. 2658/87 foretages følgende ændringer:
a)
II. del (toldtariffen) og III. del (toldbilag) ændres med de afgifter og suppleres med de mængder, der er angivet i bilaget til nærværende forordning.
b)
Under KN koderne 0201 30 00, 0202 30 90, 0206 10 95, 0206 29 91 i bilag 7 (WTO-toldkontingenter, der skal åbnes af de kompetente myndigheder), III. del, afsnit III, foretages følgende ændring:
i)
Varebeskrivelsen vedrørende EF-toldkontingentet på 5 000 t »Kød af »høj kvalitet«, udbenet, fersk, kølet eller frosset, der opfylder følgende definition: udskæringer af tyre (novilhos) eller kvier (novilhas) mellem 20 og 24 måneder gamle, udelukkende opdrættet på græs, som har tabt deres midlertidige fortænder, men som ikke har mere end fire endelige fortænder, som er veludviklede og som opfylder følgende krav med hensyn til tarifering af oksekroppe: kød fra kroppe, der er klassificeret i klasse B eller R, med rund eller retlinet bygning og med en opfedningstilstand i klasse 2 eller 3; udskæringerne, der er mærket »sc« (special cuts) eller en etiket med »sc« (special cuts) som tegn på deres »høje kvalitet«, er emballeret i kartoner, der er mærket« oksekød af høj kvalitet»« erstattes af: »Udbenet kød af« høj kvalitet »af hornkvæg, fersk, kølet eller frosset«.
ii)
Under »Andre bestemmelser og betingelser« indsættes teksten: »Forsyningsland: Brasilien«.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. december 2006.

Labels: 3
15
18
6